Sterk vroue en meer by LAPA | LitNet
Kantelpunt is die boekstawing van Nellie van der Merwe (gebore Petronella Jacoba van Aarde) se wederopstanding. Nellie is pas 50, 'n konvensionele, wit, Afrikaanse vrou wat haar lewe lank gedoen het wat almal van haar verwag – sy het stilgebly. Met haar stilte het sy haar plek gekoop in haar huwelik, haar gesin, haar familie, haar werk, in die kerk, in die land, in die samelewing. Dan ondergaan sy 'n histerektomie, en haar wêreld kantel. Sy is losgesny van die ding wat van haar 'n vrou gemaak het, en daarmee saam raak sy bevry van die stilte. Sy begin haar stem terugeis, soms met verreikende gevolge, soms teen 'n ontsettende prys. Sy word gedwing om alles wat sy tot dusver as 'n gegewe aanvaar het, te ondersoek, en in die proses moet sy nie net die mense naaste aan haar se aandeel in haar stryd erken nie, maar ook haar eie aandadigheid aan haar lot bepaal.
Hipomnemata in die subtitel is 'n Griekse woord, wat "herinneringe" beteken. Dit was 'n erkende genre in antieke tye, en het behels dat mense hulle waarnemings, goed wat hulle gelees het, en aanhalings wat vir hulle iets beteken het, in notaboekies neergeskryf het. Hierdie boek is Nellie se hipomnemata.
Hierdie video verduidelik iets van die boek: https://www.youtube.com/watch?v=E6XASR0Pt9o
Met haar kenmerkende humor, deernis en eerlikheid, skryf sy oor die ouderdom, tienerstreke, Calvinisme, David Bowie en vegetariërs.
Julia vind die liefde van haar lewe in haar buurman, Wynand du Toit. Hy is 'n geskeide man, en die pa van twee kinders maar Julia laat haar deur die verhouding meesleur, want Wynand se kinders woon in die Kaap by hul ma, en sy kan hulle heeltemal vermy.
Adjudant Karla Blanckenberg is in die rol van primêre onderhandelaar. Uitgelewer aan die ontvoerders se skedule om kontak te maak – en te verbreek – kan sy net wag.
Soos met sy vorige romans het Martin Steyn met die mense gaan praat wat regtig sulke sake ondersoek, insluitend speurders en onderhandelaars. Hy het geloop waar sy karakters loop, van Houtbaai en Imizamo Yethu tot Mitchells Plain. Dit gee die verhaal 'n grinterige realisme. Daar bestaan mense soos Karla Blanckenberg.
Britain 455 AD. The Roman Empire has fallen. As the daughter of a king and a priestess of the sacred grove, Anya's life in Germania is one of wealth and privilege — until she dares to speak out against the high priest's barbaric human sacrifices. Her punishment is exile. Forced to leave her homeland, she sails to Britannia, to an island that is sliding into chaos and war, as rival kingdoms vie for power. Alone and far from home, Anya must learn to survive amidst the bloodshed, treachery and intrigue of fifth-century Britain.
Sanri se neus begin kriewel. Kan dit wees dat die mummie lewend word? Wat wil hy hê? As Sanri se neus kriewel, moet jy weet hier kom 'n storie...
Kom eet by die Swakste Restaurant in die Heelal, want Nina, die eienaar se dogter weet iets van bemarking!
Vind uit wat gebeur as jy met supergom aan die mooiste meisie in die skool vasgeplak word. Ontmoet die seun wat Arnold Schwarzenegger se springmielies geëet het. Gee vir tannie Breggie 'n ou soentjie – as jy dapper genoeg is!
"Sonder twyfel een van die beste laekoolhidraatkookboeke ter wêreld. Armand verskuif grense!" – Tim Noakes
In hierdie video verduidelik Armand meer: https://www.youtube.com/watch?v=Tr7B0fZpq0U
Seeman Just Nuisance: Het jy al gehoor van 'n hond wat lid van die vloot is? Of 'n pet dra en alleen trein ry? Dis wat Just Nuisance gedoen het.
Visvriende Big Red en Blackie: 'n Ware verhaal oor die wonderbaarlike vriendskap tussen twee troetelvisse.
Jock van die Bosveld: Ontdek die wonderlike verhaal van Jock, die dapper Suid-Afrikaanse hond wat wêreldberoemd geword het.
Die ysbeer en die kietsiekat: Die merkwaardige verhaal van 'n katjie wat op 'n dag in die ysbeerpoel by 'n diere-tuin beland het – en deur een van die gevaarlik bere gered is!
Gregory Peck die brilpikkewyn: Vind uit hoe 'n brilpikkewyn genaamd Gregory Peck mense geïnspireer het om vir die natuur om te gee.
Die leeu wat drukkies kon gee: Twee vriende koop 'n leeuwelpie in 'n afdelingswinkel in Londen – maar kort voor lank word hy 'n groot maanhaarmannetjie! Hulle besluit om hom in Afrika te hervestig, en jare later steel hy die wêreld se harte.
Salty en die Twin Towers: Op 11 September 2001 het terroriste die Wêreldhandelsentrum in Amerika aangeval. Salty is een van die hondehelde van daardie verskriklike dag.
Humphrey die walvis verdwaal: Toe Humphrey die boggelrugwalvis in 'n rivier beland, werk 'n hele span mense saam om hom te red.
'n Hond soos Knersus: Knersus is 'n bielie van 'n brak – wat op 'n dag twee skelms groot laat skrik het!
'n Perd met tekkies:Almal weet gidshonde kan blinde mense help. Maar het jy al van 'n gidsponie gehoor?
O, die liewe Lulu: Lulu die boepensvarkie het 'n heldin geword – sy het hulp ontbied nadat haar eienaar 'n hartaanval gehad het!
Kid's Book: 3+
Uiteindelik handel hierdie boek oor die seer wat hierdie twee mense ervaar het toe hulle nie 'genoeg' was vir hul charismatiese maats nie, asook die pad na hulle onderskeie plekke van heling.